Michélle: "As kind leer ons veral twee goed" (November 2010)
JY LEES NOU Michélle: "As kind leer ons veral twee goed" (November 2010)
Sê asseblief en sê dankie. Die asseblief volg so half vanself, want ons besef vinnig ons is nie gemaak om ons lewenspaadjie alleen aan te pak nie.
Hoekom is dit dikwels so 'n moeilike woord om te sê? Onkunde kan ons nie pleit nie. Ons wéét hoe waardevol 'n eenvoudige dankie is, hoe warm dit ons van binne laat voel, want dit gaan oor erkenning. Daardie een ding waarna ons almal smag...
Net 'n paar weke gelede het só 'n wonderlike dankie na my kant gekom toe my skool, die Hoërskool Overberg op Caledon, my deel van hul Wall of Fame gemaak het. Met 'n seremonie, 'n geraamde sertifikaat en mense vir wie ek omgee daarby. Trotser kon ek nie wees nie. Toe die leerders opstaan om my ou skoollied, Teen Swartberg se hang in die suide..., te sing kon ek skaars die trane bedwing.